కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కెప్టెన్సీ అవకాశం మళ్లీ వస్తుందో రాదో..?
కెప్టెన్సీ‌లో ఒత్తిడి ఉన్నా.. తాను మైదానంలో ఆ హోదాని ఎంజాయ్ చేస్తున్నట్లు భారత్ జట్టు తాత్కాలిక కెప్టెన్ రోహిత్ శర్మ వెల్లడించాడు. శ్రీలంకతో
TNN | Updated:
Dec 23, 2017, 08:09PM IST
కెప్టెన్సీ అవకాశం మళ్లీ వస్తుందో రాదో..?
కెప్టెన్సీ&zwnj;లో ఒత్తిడి ఉన్నా.. తాను మైదానంలో ఆ హోదాని ఎంజాయ్ చేస్తున్నట్లు భారత్ జట్టు తాత్కాలిక కెప్టెన్ రోహిత్ శర్మ వెల్లడించాడు. శ్రీలంకతో మూడో టీ20 మ్యాచ్&zwnj; వాంఖడే వేదికగా ఆదివారం రాత్రి జరగనున్న నేపథ్యంలో శనివారం రాత్రి రోహిత్ శర్మ మీడియాతో మాట్లాడాడు. రెగ్యులర్ కెప్టెన్ విరాట్ కోహ్లి శ్రీలంకతో వన్డే, టీ20 సిరీస్ నుంచి విశ్రాంతి పేరుతో పక్కకి తప్పుకోగా.. జట్టు పగ్గాలని సెలక్టర్లు రోహిత్ శర్మకి అప్పగించిన విషయం తెలిసిందే. ఇప్పటికే వన్డే సిరీస్&zwnj;ని రోహిత్ సారథ్యంలో భారత్ జట్టు 2-1తో చేజిక్కించుకోగా.. మూడు మ్యాచ్&zwnj;ల టీ20 సిరీస్&zwnj;లో 2-0తో ఆధిక్యంలో కొనసాగుతోంది.
&lsquo;భారత జట్టుకి మొదటిసారి నాయకత్వం వహించినప్పుడు కొంచెం ఒత్తిడికి లోనయ్యాను. మళ్లీ ఇలా కెప్టెన్సీ అవకాశం నాకు వస్తుందో.. రాదో..? తెలీదు. అందుకే మైదానంలో కెప్టెన్&zwnj;గా గడిపే ప్రతి నిమిషం నాకు ముఖ్యమే. ధర్మశాల వన్డేలో ఘోర పరాజయం తర్వాత నాపై ఒత్తిడి పతాకస్థాయికి చేరింది. ఫేవరేట్&zwnj;గా బరిలోకి దిగిన జట్టు.. పేలవరీతిలో తక్కువ స్కోరుకే ఆలౌటైపోవడం నన్ను కలవరపరిచింది&rsquo; అని రోహిత్ వివరించాడు. ఇండోర్ వేదికగా జరిగిన రెండో టీ20లో రోహిత్ శర్మ శతకం బాదిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.